Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény 7. §
Paragraph Index: 1276

(3) bekezdése szerint az érintett jogosult tájékoztatást kapni a gyógykezelésével összefüggésben történő adatkezelésről, a rá 2000/88/II. szám vonatkozó egészségügyi adatokat megismerheti, az orvosi dokumentációba betekinthet, valamint azokról — saját költségére — másolatot kaphat. Az Avtv. 7. § (1) bekezdésében meghatározott — minden adatkezelőre vonatkozó — követelmény, hogy a kezelt személyes adatok felvétele és kezelése legyen tisztességes és törvényes, valamint az adatok legyenek pontosak és teljesek. Amennyiben a szakvéleményben leírt megállapítások nem felelnek meg a valóságnak, akkor kérheti az adatok helyesbítését, az intézet pedig — ennek megtörténte után — értesíti mindazokat, akiknek az adatot korábban adatkezelés céljára továbbította. Ha a sérelmét nem orvosolják, akkor az intézet vezetőjénél, illetve fenntartójánál tehet panaszt. (419/A/1999) Önkormányzatok Az 1999-es évben a beadványok több mint 10%-ában jelentek meg a helyi önkormányzatok és szerveik adatkezelőként. Ugyancsak megfigyelhető az 1998. évről szóló beszámolóban jelzett folyamat: habár a beadványok az önkormányzati adatkezelések valamennyi ágát érintették, egyes kérdések hangsúlyosabban jelentkeztek. Továbbra is számos olyan panasz érkezik, melyben az állampolgárok azt sérelmezik, hogy a szociális ellátások kérelmének elbírálásához a hatóság olyan adatokat (például vagyonnyilatkozatot) kér tőlük, melyek kezelésére a vonatkozó jogszabályok nem adnak felhatalmazást. Több vizsgálat indult azzal kapcsolatban, hogy milyen jogosítványai vannak a képviselő-testületnek a közszolgálati, illetve a közalkalmazotti nyilvántartások tekintetében. Jellemző kérdés volt az is, hogy meddig terjed a jegyző, valamint a polgármesteri hivatal ügyintézőjének tájékoztatási kötelezettsége a települési képviselővel szemben. (az egyes ügyekről a „Szociális igazgatás”, valamint a „Képviselő-testület” című részekben lesz szó). Az ügyek nagy része — tovább erősítve az előző évi tendenciát — nem panaszként, hanem konzultációs ügyként (állásfoglalás-kérésként) érkezik. Ez nemcsak azt jelenti, hogy az önkormányzati hatóságok munkájuk során olyan adatkezelési kérdésekkel szembesülnek, melyek megoldásához az adatvédelmi biztos hivatalának segítségét veszik igénybe, hanem azt is, hogy ügyelnek a személyes adatok védelméhez való jog érvényesülésére, ezért kérik egy-egy intézkedés előtt az adatvédelmi biztos véleményét. Néhány visszatérő kérdés arról árulkodik, hogy a hatóságok egyes esetek megítélésében bizonytalanok. Az ügyeket szakigazgatási ágazatonként érdemes csoportosítani: az egyes területek adatkezelésének szabályait az Avtv. mellett a szektorális adatkezelési törvények határozzák meg. Ennek megfelelően elkülöníthetők a lakcímnyilvántartással, szociális igazgatással, gyámügyi igazgatással, szabálysértéssel, helyi adókkal kapcsolatos ügyek. Külön kell szólni a testülethez kapcsolódó adatkezelésekről, az önkormányzati rendeletalkotás lehetőségéről, valamint egy viszszatérő problémáról: a cselekvőképességet érintő gondnokság alá helyezettek adatainak kezeléséről. Adatkezelés önkormányzati rendelet alapján A panaszok, állásfoglalás-kérések egy részének az az alapja, hogy a jogszabályok nem határozzák meg egyértelműen az adatkezelési jogosultságokat. Több vizsgálat során azt tapasztaltuk, hogy tévesen értelmezik az Avtv. azon rendelkezését, mely szerint: „Személyes adat akkor kezelhető, ha [...] azt törvény vagy — törvény felhatalmazása alapján, az abban meghatározott körben — helyi önkormányzat rendelete elrendeli.” A hivatkozott rendelkezés valóban lehetőséget ad a képviselő-testületnek arra, hogy önkormányzati rendeletben szabályozzon adatkezelést. Ez azonban csak akkor lehetséges, ha törvény felhatalmazást ad a rendeletalkotásra. Az adatkezelés mértékét pedig szintén a törvény alapján kell meghatározni: ha nincsenek részletes szabályok, a vonatkozó törvény általános rendelkezései, valamint az Avtv., ezen belül különösen a célhoz kötöttség elve (Avtv. 5. §) az irányadó. A gondnokoltak személyes adatai 1999-ben is érkezett beadvány azzal kapcsolatban, hogy a cselekvőképességet korlátozó, illetve kizáró gondnokság alá helyezésről szóló hirdetményt tizenöt napra ki kell függeszteni a bíróság, valamint a gondnokság alá helyezett lakóhelye szerinti polgármesteri hivatal hirdetőtábláján. Egy országos napilapban jelent meg az a tudósítás, mely szerint egy helyi újság rendszeresen közli a gondnokság alá helyezettek adatait. A hivatalból indított vizsgálat feltárta, hogy a település jegyzője rendszeresen megküldi a kérdéses adatokat az újság

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes